runetrust/blame-folketinget-dk huggingface dataset:
Yvonne Herløv Andersen (CD), 1998-11-13:
Der synes jeg, det er glimrende, hvis man vil forsøge at stramme op, og det her kunne være til hjælp, så man hurtigere kunne sætte ind over for det, som vi alle sammen ved sker, nemlig at der kan være bivirkninger ved de enkelte lægemidler, for det registreres.
Simon Emil Ammitzbøll (LA), 2016-01-22:
Det er sådan, også hvis man ser på det fremsatte, at det, der foreslås, er, at der kun kan ydes retshjælp i sager, hvor kriteriet om, at der er en rimelig grund til at føre klager, er opfyldt, hvilket også i dag er en betingelse for at få fri proces ved de danske domstole.
Keld Albrechtsen (EL), 1999-01-20:
Jeg tror, hr. Melchior udmærket godt ved, at hvis man den 9. april havde gjort, ligesom man gjorde i den fortvivlede krig i 1864, hvor der faldt 4.000 mennesker - 4.000 danskere på Dybbøl Skanser - uden noget som helst formål, at sådan var det også gået, hvis man havde kæmpet i Sønderjylland den 9. april.
Esben Lunde Larsen (V), 2017-10-26:
I til den radikale ordførers bemærkninger om fredning af Polarhavet vil jeg sige, at det ligger lidt uden for rammerne af det lovforslag, som vi behandler, men jeg vil gerne sende et statusnotat over til den radikale ordfører, så ordføreren kan få et overblik over, hvad der egentlig foregår, og hvor vi er tidsprocessuelt med det.
Tove Videbæk (KRF), 2001-05-29:
for forbedring af forholdene for døende ved - at sikre patienten reel mulighed for at vælge, hvor han/hun ønsker at tilbringe den sidste tid af sit liv, - at sikre oprettelsen af det nødvendige antal hospicepladser, hospiceteam og palliative enheder med udgående funktion m.v., så der bliver tale om et reelt landsdækkende tilbud, - at der skabes bedre muligheder for oprettelse af hospicer som selvejende institutioner, - at sikre en høj faglig kvalitet af den palliative indsats, uanset hvor den finder sted, gennem fastlæggelse af bindende faglige retningslinjer på området, - at de palliative tilbud er gratis«
Inger Bierbaum (S), 1999-03-05:
Jeg kan ganske kort nævne, at med hensyn til uddannelse af audiologassistenter ved jeg, at Undervisningsministeriet og Amtsrådsforeningen arbejder kraftigt på at få oprettet uddannelsespladser på skoleområdet, men samtidig - som ministeren også nævnte - er alle amter opfordret til at oprette praktikpladser, for de skal også være der, for at uddannelse kan færdiggøres.
Helene Liliendahl Brydensholt (ALT), 2024-04-16:
Vildtforvaltningsrådet har allerede anbefalet et stop for udsætning af gråænder på grund af deres betydelige miljøpåvirkning, og det er altafgørende, at vi følger den her vejledning, og at vi udvider den til også at omfatte fasaner og andet fuglevildt.
Tom Behnke (FRI), 2000-05-03:
Jeg ved godt, at jeg som ordfører har været inde på, at man kan diskutere hensigtsmæssigheden af nogle af de værktøjer, der her bliver brugt for at komme misbruget til livs, men vi har i Frihed 2000 den opfattelse, at alt bør prøves i kampen mod det her misbrug.
Lars Løkke Rasmussen (M), 2025-10-31:
Debatten her handler om det internationale samarbejde om Arktis, og så er der jo en anden årligt tilbagevendende debat med afsæt i en redegørelse fra statsministeren om rigsfællesskabet, og jeg er helt med på, at tingene hænger sammen, men det er dog alligevel vigtigt at fastholde fokus.
Sophie Hæstorp Andersen (S), 2003-10-22:
Jeg kan sige, at jeg i hvert fald selv har deltaget i forhandlingerne omkring det her forslags tilblivelse og er blevet meget opmærksom på hen ad vejen, hvad det egentlig vil sige at gå ind og gøre noget ved det her problem, som alle de ordførere, der har været oppe på talerstolen, jo ikke er uenige om eksisterer og heller ikke er uenige om, at der skal sættes ind over for.
Morten Bødskov (S), 2023-04-14:
Det leder mig så hen til den konklusion, at intentionen sådan set er udmærket, men jeg tror, at der er behov for at komme lidt mere i dybden med det her spørgsmål og de spørgsmål, forslaget rejser, inden vi kan komme tættere på at finde en model, som kan løse de udfordringer, som visse SMV-virksomheder står over for.
Kristian Jensen (V), 2006-10-10:
Jeg skal ikke gøre mig til dommer over, hvorfor man ønsker at gøre det, om man som borger har en vurdering af, at man kan benytte sig af de muligheder, der er i en ratepension til ligesom at få investeringen ud at arbejde under de beskatningsregler, der er for de løbende afkast på ratepensioner eller andet.
Pernille Rosenkrantz-Theil (S), 2021-05-11:
Så det er klart, at det skaber lidt frustration og forvirring i en periode, når vi går fra, at ordet dagpleje ikke var en beskyttet titel, til, at vi går over til, at det bliver en beskyttet titel, fordi det betyder selvfølgelig, at der er nogle, der har været vant til gerne at måtte bruge det navn, der ikke var dækkende for det, de lavede, og det må de så ikke længere, det skal laves om.
Simon Kollerup (S), 2019-11-12:
Det her med konkurrence er blevet berørt nogle gange, og jeg føler bare trang til at understrege, at det jo netop er en del af den politiske aftale fra september, at vi i aftalekredsen mødes, følger konkurrencen på markedet og tager politiske drøftelser af, hvordan lige præcis det forhold udvikler sig.
Mikkel Bjørn (DF), 2024-03-14:
Det er mennesker, der prædiker had til danske værdier, og det er bare der, hvor jeg og Dansk Folkeparti er nysgerrige på, hvorfor vi som stat skal give en statslig anerkendelse med dertilhørende privilegier til et trossamfund, der formidler alle de her formørkede værdier.
Nick Hækkerup (S), 2014-02-20:
Endelig er der offentliggørelse af Sundhedsstyrelsens tilsynsrapport, som jo også er et skridt i den rigtige retning for den patient, der ønsker at vide, hvad det er for en behandling, vedkommende kan forvente, hvad det er for et sted, vedkommende lader sig behandle.
Nanna Westerby (SF), 2010-04-22:
Det er jo lidt svært at fremlægge sine egne beregninger, men jeg kan i hvert fald sige, at Gymnasieskolernes Lærerforening har lavet nogle omfattende beregninger af det her, og de viser, at de regner med, at det fuldt indfaset kommer til at koste i omegnen af 170 mio. kr.
Per Ørum Jørgensen (KF), 2009-11-24:
Hvis jeg ikke tager meget fejl – nu skal man jo passe på med at foruddiskontere, hvad folk kan finde på at sige – kunne det måske nok være noget, som man retorisk ville benytte sig af på baggrund af det her beslutningsforslag ved at sige: Enhedslisten har nu sikret, at alle danskere kan se landskampe.
Brian Mikkelsen (KF), 2018-04-24:
Jeg synes ikke, det er rimeligt, at jeg kommenterer de konkrete priser som minister, specielt også, fordi Konkurrence- og Forbrugerstyrelsen, som jeg har nævnt, er i gang med en undersøgelse af prisstigningerne, for øvrigt efter henvendelse fra Forbrugerrådet Tænk, og det er ikke en helt nem undersøgelse.
Helge Adam Møller (KF), 2006-01-10:
Flere har i løbet af debatten været inde på – og det gjorde justitsministeren også meget ud af – hvorfor der er den forskel mellem det svenske og det amerikanske flag, som det ifølge straffelovens § 110 er forbudt at forhåne og i hvert fald har været det i snesevis af år.
Marlene Harpsøe (DD), 2024-04-26:
Nu ved jeg jo også, at ordføreren som nævnt har kommunal baggrund og ved, hvad det vil sige at sidde i en kommunalbestyrelse, og derved også ved, at der nogle gange er økonomiske hensyn, som kommer til at stå over det, som egentlig bør være det rigtige at gøre, det fagligt rigtige at gøre.
Jesper Langballe (DF), 2008-02-28:
I nogle af høringssvarene, bl.a. fra biskoppeligt hold, bliver der sagt, at det er lidt ulogisk, at der netop, når det gælder spørgsmålet om askespredning, skal en skriftlig erklæring til, mens der i andre spørgsmål, f.eks. hvordan begravelsen skal foregå, om der skal medvirke en præst osv., ikke skal en skriftlig erklæring til fra den afdøde.
Jørn Pedersen (S), 1998-03-27:
Jeg synes, der står spørgsmål tilbage om sygehusene, om hospitalsvæsenet, for jeg lyttede mig til, at Venstre ville gå til kamp mod ventelister og til kamp for privathospitaler. Jeg vil godt have lidt at vide om, hvordan sammenhængen er i det.
Per Stig Møller (KF), 2009-05-06:
Og nu pluklæser hr. Morten Messerschmidt jo, for jeg har også fortalt de to andre ting, der står i artiklen: »Skulle Tyrkiet om flere generationer være et helt andet land, ja, så er situationen selvfølgelig en anden …« - og det vil sige, at han dermed også går ind for det, og så siger han, »men helt ærligt, så har jeg ikke fantasi til at forestille mig, at det kommer til at ske.«
Signe Munk (SF), 2020-11-19:
Det har vi i SF lyttet til, og derfor synes jeg også, at det er vigtigt at understrege, at når der bliver kommunikeret omkring Klimaskovfonden, skal det stå helt klart, at hovedformålet i Klimaskovfonden er CO 2 -reduktioner som valutaen – det er klima, der er hovedformålet i Klimaskovfonden.
Ebbe Kalnæs (CD), 1999-05-26:
En anden ting, som også er vigtig i den her sammenhæng, er, at Naturklagenævnet selvfølgelig er en instans, man skal respektere, men når der bliver indgivet klager til dem over eksisterende møller, så kan man risikere, at det stopper, og jeg vil gerne vide, om det har den opsættende virkning.
Tommy Ahlers (V), 2019-12-18:
Jeg kunne godt tænke mig at spørge hr. Rune Lund om det, som de økonomiske vismænd så siger her i efteråret, hvor de siger: Samtidig er det sandsynligt, at de forvridende effekter af beskatning af arv generelt er mindre end de negative effekter af beskatning af andre typer kapitalindkomst.
Lotte Rod (RV), 2019-01-25:
Ministeren mener slet ikke, at vi har en syg præstationskultur, men forskning fra Center for Ungdomsforskning viser jo, at når gymnasieelever i dag rækker hånden op, gør de det ikke for at deltage, eller fordi de er nysgerrige, så gør de det for at præstere og vise læreren, at de er gode for at få en god karakter.
Morten Østergaard (RV), 2019-01-15:
Når Dansk Folkeparti her i Folketingssalen den 13. december, tror jeg, skrev et forslag til vedtagelse, hvor man pralede med, at man havde afsat 650 mio. kr. til at forbedre vilkårene for ældre på den seneste finanslov, så står det jo i kontrast til 759 mio. kr., som bliver brugt på Lindholmprojektet.
Lissa Mathiasen (S), 2004-06-03:
Vil hr. Thulesen Dahl så ikke godt erkende vedrørende bilag 14, som det rent faktisk drejer sig om, svaret, vi har fået fra justitsministeren, at enten har hr. Thulesen Dahl talt usandt, eller også kan hr. Thulesen Dahl ikke huske svaret?
Dan Jørgensen (S), 2020-02-20:
Og der er også mange af dem, der har været her hele tiden, som er gode og fine kollegaer på det her område, men der er specielt kommet nye kræfter til, og det er vi selvfølgelig glade for, og det ser jeg meget frem til også at nyde godt af i de forhandlinger, vi selvfølgelig kommer til at stå over for inden længe.
Marie Krarup (DF), 2020-01-22:
Jeg er glad for, at ministeren følger det, der sker i Sverige, for det er jo grotesk, at Sverige på alle måder har været et land, som man absolut ikke skulle følge på udlændingepolitikområdet, men senest har de faktisk indført grænsekontrol, hvor vi så efterlignede dem, og på det her område er de så også foran.
Jens Joel (S), 2021-04-07:
Men vi vil klart gerne diskutere, også i udvalgsbehandlingen, hvad vi så kan gøre: Hvad vi gør nu, hvad vi kan gøre mere, og hvordan man i givet fald vil kunne bidrage til en traktatkrænkelsessag, skulle sådan en blive rejst eksempelvis af Kommissionen eller i et samarbejde mellem flere lande, hvis der er et grundlag for at gøre det?
Kenneth Kristensen Berth (DF), 2016-05-04:
Derfor kunne det være interessant at få belyst, hvor stor en del af de personer, som lå i den oprindelige befolkningsfremskrivning, altså den, der viste, at befolkningstallet i Danmark ville stige til 5.794.264, er personer, som er kommet hertil på grund af familiesammenføring; der florerer jo i øjeblikket rigtig mange tal i den her debat, og det er, synes jeg, meget væsentligt for danskerne at danne sig en eller anden idé om, hvor meget det her kommer til at koste. I januar i indeværende år, 2016, kom der tal fra Integrationsministeriet, der pegede på, at de akkumulerede udgifter til asylanter ville være 48 mia. kr. frem mod 2020, men man må vel tage som udgangspunkt, at de 48 mia. kr., som Integrationsministeriet talte om på daværende tidspunkt, ikke tager højde for de 120.000 ekstra, som fremgår af det konvergensprogram, som ministeren har lagt frem.
Karin Nødgaard (DF), 2007-05-11:
Der har jo været nogle eksperimenter rundtomkring – den røde lampe lyser, så jeg må slutte – hvor det jo sådan set har kunnet lade sig gøre også ved at omlægge arbejdsgange og ved, at jordemødre har været parate til at arbejde i længere skift, og at man har kunnet skabe personlig genkendelse, uden at budgetterne er eksploderet.
Søren Søndergaard (EL), 2004-11-23:
Jeg håber sådan set, at det er rigtigt, hvad fru Charlotte Antonsen sagde, at det sådan set bare er et udkast til vedtagelse, og det ikke helt er færdigforhandlet endnu, for en af de ting, som forslagsstillerne glædede sig utrolig meget over, er, som der står, at fokus bliver flyttet fra brancher til virksomheder.
Keld Albrechtsen (EL), 1999-03-04:
Det er jo beklageligvis sådan, at USA og Storbritannien ikke alene har sikkerhedspolitiske interesser i det her - de ønsker at holde Ukraine væk fra Rusland - men de har så sandelig også store nukleare økonomiske interesser, altså selskaber, som ønsker at få profitter ud af det her, og det er de faktorer, der har været styrende for, at man har presset Ukraine ind i en løsning, som det i virkeligheden ikke ønskede.
Søren Krarup (DF), 2002-12-03:
Har regeringen vilje til at stå fast på de meget strenge krav, der skal stilles til indfødsretsansøgere, og som, vil jeg endnu en gang sige til integrationsministeren, Grundtvig som den første formand for det første indfødsretsudvalg formulerede i Folketinget den 22. marts 1850.
Ole Birk Olesen (LA), 2023-09-07:
Hvis vi holder op med hele tiden bevidstløst at bevilge flere penge til administration, giver det mulighed for, at vi kan lade folk, der går på arbejde, have mere overskud i hverdagen – at de kan beholde flere penge selv, i stedet for at deres penge bliver kradset ind i skat, sådan at de kan bruges på mere administration i den offentlige sektor.
Liselott Blixt (DF), 2018-05-09:
For professor Mads Uffe Pedersen, der forsker i behandling og årsager til misbrug på Rusmiddelcenter Aarhus, tror jeg, har dokumentation for, at efter legaliseringen steg forbruget, og det er nu oppe på 31 pct. kontra i Danmark, hvor det er nede på 8 pct.
Pernille Schnoor (ALT), 2018-05-09:
Men som Enhedslisten også nævnte, vil vi selvfølgelig holde øje med, om det er en hensigtsmæssig måde at gøre det på, altså at lægge det et andet sted og at dele det op i de her to dele. Men jeg tror kort fortalt, at vi støtter lovforslaget.
Troels Lund Poulsen (V), 2018-10-23:
Opholdskravet sender et klart signal om, at forudsætningerne for adgang til de fulde ydelser i Danmark er, at man har en fast tilknytning til det danske samfund og også har bidraget hertil gennem en længere årrække – i bund og grund vel også noget, der er meget fornuftigt.
Lea Wermelin (S), 2021-04-28:
Derfor vil det også fremgå af forvaltningsplanerne, hvordan eventuelt syge dyr og tilskadekomne dyr skal opdages og også håndteres, så de netop ikke udsættes for unødig lidelse, og hvordan der også skal ske en regulering af bestanden, hvis levevilkårene ændrer sig.
Poul Nyrup Rasmussen (S), 2000-05-25:
Jeg vil gerne bekræfte, at jeg ser også sådan på det, og det gør hele regeringen, og jeg synes, jeg må sige hele det danske Folketing, og jeg vil gerne bekræfte, at rigsfællesskabet er mere end penge, rigsfællesskabet er noget særligt, rigsfællesskabet bygger på gensidige rettigheder og pligter.
Søren Søndergaard (EL), 2004-02-05:
Når man siger sådan nogle ting og oven i købet beskylder alle for at stå for et stalinistisk Nordkorea, og hvad ved jeg, så må man jo kunne svare på spørgsmålet: Gælder det også naziradioen i Greve? Det er et meget fundamentalt spørgsmål, ikke fordi det er specielt vigtigt, men det er et meget fundamentalt spørgsmål, om det, man siger, egentlig er rigtigt, eller om det bare er sådan noget, man siger, for at det skal lyde godt. Så til statsministeren.
Heidi Bank (V), 2025-02-18:
Venstre ønsker om nogen, at flere skal kunne eje deres egen bolig, og derfor kom vi i Venstre inden valget i 2019 med et boligudspil, hvor ejerboligen var omdrejningspunktet, ligesom det er forhandlet ind i regeringsgrundlaget, at flere kan få mulighed for at eje frem for at leje.
Elisabeth Arnold (RV), 2003-12-02:
Og mener ministeren ikke, at det vil være rimeligt, at Danmark, uanset hvad Tyskland siger, opretholder begæringen for dog at lægge det pres på Tyskland, selv om de måtte modsætte sig, således at man har begæringen stående, på trods af at man ved, at Tyskland ikke vil udlevere vedkommende?
Henning Hyllested (EL), 2022-02-10:
I forhold til jorddeponering, som er den helt store diskussion i forbindelse med Lynetteholm, kan vi se på svarene på spørgsmål 33 og 34 og for den sags skyld også spørgsmål 60 og 52, at man bygger sine vurderinger og beregninger på den byggeaktivitet, der har været i København de sidste 4-5 år.
Mattias Tesfaye (S), 2018-01-12:
Siden 1979 og den iranske revolution har der været en vækkelsesbevægelse i international islam, som også og måske særlig rammer muslimer i Vesteuropa, og det er ligesom ved vores reformation for 500 år siden nogle mennesker, som søger tilbage til de oprindelige skrifter og fortolker det hele meget rigidt.
Christian Jensen (FP), 1999-05-21:
Ligeledes er dette her forslag i skærende kontrast til regeringens egen redegørelse fra januar 1998 - underskrevet af daværende minister, Jan Trøjborg, på regeringens vegne - hvor man kan finde et utal af udtalelser, der lover fair konkurrence for danske transportudøvere og tilsikrer forhold, der bringer dansk transport på gummihjul op i den absolutte europæiske superliga.
Morten Bødskov (S), 2006-05-30:
Det lå til dels allerede i reformen, sagt i al respekt for den, men vi mener, at vi kan tilkendegive, at arbejdet nu er blevet styrket, og vi synes, det er vigtigt – selvfølgelig – men det ligger faktisk også i ganske udmærket forlængelse af det grundlag, som ligger for reformen, det såkaldte Visionsudvalg, som netop peger på, at det er her, hvor udfordringen for politiet i fremtiden bl.a. ligger.
Zenia Stampe (RV), 2025-02-28:
Små skridt har også ret, men jeg vil gerne være fuldstændig ærlig i dag: Den produktionsform, vi ser, har intet at gøre med dyrevelfærd og kan aldrig nogen sinde komme til det, altså det at spærre dyr inde på så lidt plads og fremavle dem i den grad.
Eva Kjer Hansen (V), 2008-11-27:
Og derfor ville jeg faktisk også gerne være gået længere på det her område i forhold til at give plads til det her faglige skøn, for jeg tror på, at medarbejderne i virkeligheden er bedst til at spotte, hvad problemerne er, og hvordan man kan komme videre med det. Så jeg er helt enig i, at der skal være meget mere fokus på dialogen op på vejledningen, og det er jo så også noget af det, vi gør noget ud af i efteruddannelseskravene til medarbejderne.
Ole Birk Olesen (LA), 2013-06-27:
Men spørgsmålet er jo, om det ikke er dette konkrete direktiv, som vil forbyde snus i alle medlemslande, som er i strid med det overordnede regelsæt for det europæiske samarbejde, det overordnede regelsæt, som siger, at beslutningerne skal træffes på det niveau, der er tættest muligt på borgerne.
Johan Lund Olsen (IA), 2015-05-05:
Folketinget ønsker, at Grønlands og Færøernes reelle medbestemmelse og medindflydelse på rigsfællesskabets fælles udenrigs- og sikkerhedspolitik fremmes, samt at ens standarder på sagsområder varetaget af staten i henholdsvis Færøerne og Grønland søges opnået.
Karsten Hønge (SF), 2019-12-19:
Man kunne have forhåbninger om, at bare det, at den til enhver tid siddende regering skal have en orientering mod at skaffe et bredt flertal for det – og f.eks. også den her situation – kunne have givet FN-observatørerne lidt længere tid, før det måske var blevet afklaret, hvorvidt de våben var til stede eller ej.
Kim Behnke (FP), 1999-05-07:
På samme måde vil det være sådan, at om 2, 3 og 5 og 10 år vil vi kende til helt nye møller, helt nye vindteknologier, og de vil være i stand til, heldigvis, at levere vindmøller med en helt anden ydelse end dem, vi kender i dag, og derfor vil lovgivningen på det område nødvendigvis skulle justeres. Endelig er der det grønne marked.
Magnus Heunicke (S), 2014-05-07:
Den aftale omfatter bl.a. investeringer i udbygning af Køge Bugt Motorvejen, hvor der i den grad er trængsel; udbygning af motorvejen ved Odense, hvad der i den grad er behov for; anlæg af Holstebromotorvejen, som er et længe næret lokalt ønske; anlæg af en ny vejforbindelse over Roskilde Fjord ved Frederikssund, som er et længe næret lokalt ønske, og en 4-årig aftale om den fremtidige vedligeholdelse af statsvejnettet.
Ole Hækkerup (S), 2012-11-22:
Men det, jeg synes er vigtigt, og det, som jeg noterede mig, er i virkeligheden det initiativ, justitsministeren nævnte i sin tale, nemlig at sørge for, at bistandsadvokaterne, rigspolitiet og Rigsadvokaten sætter sig ned sammen med Udenrigsministeriet og ser på, hvad de kan gøre bedre end i dag.
Sandy Brinck (S), 2004-02-27:
Hvis det viser sig under udvalgsarbejdet, at det faldende børnetal faktisk ikke har betydet, at der er færre børn i daginstitutionerne, vil Dansk Folkeparti så være åben over for at se på, om vi ikke skulle tilbageføre de 0,5 mia. kr., som sidste år blev skåret på den baggrund, til daginstitutionerne, sådan som det jo så rettelig må være, hvis det er sådan, at forudsætningerne for besparelsen faktisk ikke var til stede. Altså: Hvis der ikke er sket et fald i antallet af børn i daginstitutioner, er der så en åbning hos Dansk Folkeparti?
Kristian Thulesen Dahl (DF), 2005-12-14:
Folketinget skal have vilje til at løse deres problemer hver især ud fra de problemer, de måtte have, og der synes jeg, at hr. Villy Søvndal og andre har gjort sig skyldig i, at man har taget de udsatte som én samlet gruppe som gidsel i det politiske spil, og det synes jeg simpelt hen ikke man kan.
Per Dalgaard (DF), 2003-11-20:
Når vi nu får stoppet hashhandelen på Pusher Street og måske ikke andet, hvis det er den filosofi, som både Socialdemokratiet og SF åbenbart har om, at alt så er i skønneste orden, så vil jeg gerne spørge Socialdemokratiets ordfører, hvordan han forholder sig til, at folk kan okkupere og stjæle andres ejendom og anvende den i 30 år, hvoraf der de første 20 år ikke betales for hverken gas, vand eller el. Er det en model, som Socialdemokratiet synes er i orden? Bare man f.eks. afskiber hashhandelen, så kan man godt tillade sig det? Nu er der jo en del kaserner i landet, som står tomme. Kunne vi forestille os, at det kunne ske andre steder i landet og måske endda med Socialdemokratiets støtte?
Line Barfod (EL), 2004-03-16:
Som fru Elisabeth Arnold også har været inde på flere gange, så snakker vi om en udgift på 10 mio. kr. ud af et samlet driftsbudget for politiet på omkring 6 mia. kr., og så er det altså meget svært at forstå, at det ikke var muligt at finde de penge.
Pernille Vigsø Bagge (SF), 2008-04-25:
Det er sådan, at det øverste administrative overhoved for den såkaldte folkekirke er en ikkedemokratisk valgt minister, udpeget alene af statsministeren, og jeg synes, at når ministeren selv kan gå ind og tage stilling i lærespørgsmål, så har vi ikke en folkekirke i det her land, til trods for at vi kalder den det.
Karina Lorentzen Dehnhardt (SF), 2013-04-23:
Så jeg tror sådan set, at man i en eller anden udstrækning skal udbrede de her internetcafeer, for der er faktisk nogle steder, man kan det, til resten af Kriminalforsorgen, for det kunne løse rigtig mange problemer, som bliver rigtig dyre at løse bagefter, hvis ikke man får det gjort digitalt.
Mattias Tesfaye (S), 2015-11-20:
Men hvis valget er mellem på den ene side kaos, fordi vi er nødt til at løslade folk efter 3 dage, fordi vi ikke har været i stand til at skaffe ressourcer til at stille dem for en dommer, eller på den anden side muligheden for at suspendere reglerne, så vi kan sørge for, at der er opretholdt ro og orden, så vælger jeg det sidste billede.